Sørfold

Sørfold er en kommune i Indre Salten i Nordland. Den grenser i nordvest mot Steigen, i nordøst mot Hamarøy, i sør mot Fauske og i vest/sørvest mot Bodø kommuner. I øst ligger Jokkmokk kommune i Sverige.

Kommunen har et samlet areal på  kvadratkilometer og et folketall på nesten to tusen. Administrasjonssenteret ligger i Straumen, som ligger i den indre delen av Sørfolda. Andre befolkningssentre er kirkestedet Røsvik, Indre og Ytre Styrkesnes og grendene i Mørsvikbotn.

Kommunevåpenet ble godkjent den 24. april 1987, og viser et sølvfarget turbinhjul på blå bunn.Norske kommunevåpen. Kommunalforlaget 1987 Sørfold har hatt status som nasjonalparkkommune siden 2008, med hele Rago og deler av Sjunkhatten innen kommunegrensen.Sørfold kommune, Nasjonalparkkommune . Besøkt 24. juni 2014.
miniatyr|Deler av tettstedet Straumen.
miniatyr|Nasjonalparkene Rago (bildet) og Sjunkhatten ligger helt eller delvis i Sørfold.

Geografi
Sørfold omfatter landområder rundt det meste av fjorden Sørfolda, som strekker seg rundt 40 kilometer inn i landet i den sørlige delen av kommunen. Leirfjorden går i nordlig retning til de sentrale delene av kommunen, og i nord omfatter kommunen landområder rundt de indre delene av Mørsvikfjorden. Fra fjordene går det over i et berg- og fjellandskap som strekker seg i høyder på rundt tusen meter. I den indre, sørøstlige, delen av kommunen, ligger «Skagmatoppen», som er høyeste punkt. Toppen ligger på grensen til Sverige og Fauske, sørøst for Leirvatnet, og har en høyde på  meter over havet.Statens kartverk, Høyeste fjelltopp i hver kommune . Besøkt 24. juni 2014. I nord, på grensen mot Hamarøy ligger Gasskatjåhkkå som er 

I Bonnådalen, som går nordover fra Leirfjorden, ligger den 25 kilometer lange Tjoarvekrajgge, Nordens lengste grotte, som ble oppdaget i 1993.Hytteavisen.no 8. oktober 2006, Nordens lengste grotte kartlagt i Nordland. Besøkt 24. juni 2014. Det er en rekke innsjøer i Sørfold, hvorav de to største er Langvatnet i nordøst og Sisovatnet, ved foten av Blåmannsisen, i sør.Sørfold kommune, Fakta om Sørfold . Besøkt 24. juni 2014. I overgangen mellom Sørfolda og Sagfjorden ligger den ubebodde Prestmåsøya, som er kommunens største øy.

Landskapsvern
Rago nasjonalpark omfatter et 171 kvadratkilometer stort fjellområde i det indre av Sørfold. Det høyeste punktet er Rago, som er  meter over havet. I øst grenser den opp mot Sarek og Padjelanta nasjonalparker i Sverige. Innfallsporten til Rago er fra Lakshol.

Landområdene fra Nevelsfjorden i vest, med Sjunkfjorden, østover mot Røsvik, ligger innenfor Sjunkhatten nasjonalpark, som også omtales som «Barnas nasjonalpark». En av innfallsportene til parken går fra Røsvik.

Av naturreservater ligger Laksågaosen, Trolldalsvatnet og Veikdalen i Sørfold kommune. I den indre delen av Leirfjorden ligger to områder med godt bevarte kulturlandskap. På nordsiden av fjorden, mellom Engan og Ørnes, ligger det som regnes å være det største og mest intakte gjenværende kulturlandskapet av typen i Nordland og på sørsiden ligger husmannsplassen i Kjelvika.Regjeringens dokumentarkiv 29. juli 2009, Kulturlandskap: Engan/Ørnes og Kjelvik. Besøkt 28. juni 2014. Engan/Ørnes og Kjelvik har et samlet areal på 730 dekar, og er ett av 22 områder(per 2013)Østlandsforskning 2013, Evaluering av satsingen Utvalgte kulturlandskap i jordbruket. Forord. med status som regjeringens «Utvalgte kulturlandskap i jordbruket».

 Politikk 

 Kommunestyrevalget 2023 

 Kommunestyrevalget 2019 

 Severdigheter 
 Tjoarvekrajgge – Nordens lengste grotte
 Kjelvik gård
 Røsvik gamle handelssted
 Rørstad kirke 
 Røsvik kirke

Se også
Samiske geografiske navn i Sørfold

 Fotnoter 

Referanser

Eksterne lenker


  Kommunefakta Sørfold - Statistisk sentralbyrå 
  Visit Sørfold - turistinformasjon
  Turist i Sørfold  - Sørfold kommune